**פרק ראשון: אל עולמם של בעלי חיים**

**ביות בעלי חיים**

**⏴ במבט חדש לכיתה ד**

**היקף יחידת הלימוד:** שיעור אחד

**עמודים:** 28 - 29

# מטרות

* להסביר לאילוּ מטרות בני האדם מבייתים בעלי חיים.
* לתאר פתרונות טכנולוגיים שמגבירים את היכולת של בני האדם לגדל בעלי חיים.
* להביא דוגמאות לחיות בר שמביאות תועלת לאדם ולחיות בר שמזיקות לאדם.
* לאסוף מידע ממקורות שונים ולהציגו בדרכים מגוונות.

# מהלך השיעור:

## פתיחה

**ביחידה זו לומדים התלמידים על יחסי הגומלין שבין האדם לבין בעלי החיים בהקשר לביות בעלי חיים.**

מתבוננים בתמונות שבעמוד 28 ועורכים דיון:

* אֵילוּ בעלי חיים מצולמים בתמונות שבעמוד 28?
* אילו בעלי חיים מצולמים בתמונות שבעמוד 64?
* במה שונים בעלי החיים בתמונות שבעמוד 28 מבעלי החיים בתמונות שבעמוד 64?
* אילו יחסי גומלין מתקיימים בין האדם לבין בעלי החיים שבעמוד 28?
* כיצד הצליח האדם להתאים את בעלי החיים האלה לצרכיו?

הדיון נועד לברור ידע מוקדם ותפיסות בנושא ביות בעלי חיים.

## התנסות

מטרת הפעילות הבאה להכיר את התופעה של ביות בעלי חיים.

קוראים את קטע הפתיחה שבעמוד 28 ועונים על השאלות הבאות:

* לאילוּ מטרות מגדל האדם בעלי חיים? תנו דוגמאות.
* מהי התועלת שהאדם מפיק מבעל החיים שהוא מגדל? תנו דוגמאות.
* מהו ביות בעלי חיים? איזה מילה מוכרת מזכירה המלה ביות? מה הקשר ביניהן (הפנו למילון בעמוד 28 למטה).
* מהם בעלי חיים מבויתים?
* כיצד האדם מביית בעלי חיים?
* מהם הצרכים החיוניים שהאדם מספק לבעלי החיים ובאילו אמצעים הוא עושה זאת?

## המשגה

* מומלץ להיכנס לאתר [במבט מקוון](https://mabatmekuvan.ramot.org/ramot-heb) (מנויים), לספר הדיגיטלי, עמוד 29, לפעילות **מה מקור המוצרים?**

בפעילות זו התלמידים מתאימים בין מוצרים לבין המקור (צמחים או בעלי חיים) שממנו יוצרו.

* להכרת **תפקידו של האדם בהגנה ודאגה לבעלי חיים מבויתים** מומלץ לפנות לפעילויות [מגנים על בעלי חיים](http://kids.gov.il/cgi-bin/sababa/green_guide.pl?Id=6&SectionId=2), אתר סבבה, המשרד להגנת הסביבה.
* למקור מידע אודות הנושא **בעלי חיים מבויתים** מומלץ לפנות ל[חיות המחמד שברשותנו זקוקות להגנה](http://kids.gov.il/sababa/sababa_pool/pages/4072), אתר סבבה, המשרד להגנת הסביבה.

מסכמים:

בני האדם מגדלים בעלי חיים למגוון רחב של שימושים: למזון, להובלה, לבגדים להנאה ועוד.

האדם צריך לספק לבעלי החיים מזון ומים, מחסה, מרחב מחיה וטמפרטורה מתאימה. דוגמאות לאמצעים טכנולוגיים שבהם נעזר האדם לגידול בעלי חיים באופן מלאכותי הם: מערכות לוויסות הטמפרטורה ותאורה, מערכות טכנולוגיות המספקות על פי הצורך מים ומזון לבעלי החיים (לול, רפת ועודI.

גידול בעלי חיים עלול לפגוע באיכות הסביבה. למשל, שפכים חקלאיים שמוזרמים לנחלים ובניית בתי גידול מלאכותיים על שטחים פתוחים.

לכן חשוב לדאוג גם לפתרונות בסוגיה זו. סוג של פתרון יכול להיות דישון מפרש בעלי חיים.

חשוב לקשר את הנושא למושגי יסוד של מהות הטכנולוגיה: צורך, בעיה, פתרון טכנולוגי, הגברת יכולת האדם ועוד.

## יישום

עונים על המשימה (חלקים א ו ב) **בעלי חיים והאדם** עמוד 29. אפשר לתת את המשימה גם כשיעורי בית ולבקש שיציגו במליאת הכתה את תוצרי המשימה.

במשימה זו מיישמים התלמידים את הנלמד בנושא ביות בעלי חיים. הם בוחרים בעל חיים מבוית וחוקרים את יחסי הגומלין בינו לבין האדם בהקשר לתהליך הביות.

לביצוע **חלק א** של המשימה הם נעזרים בכלי החקר של המדע) ניסויים ותצפיות), בראיונות ובמקורות כתובים.

**בחלק ב** של המשימה הם חוקרים באמצעות מקורות מידע את יחסי הגומלין בין האדם לחיות הבר ומביאים דוגמאות לחיות בר שמביאות תועלת לאדם ולחיות בר שמזיקות לאדם.

* לביסוס ותרגול מומלץ להיכנס לאתר [במבט מקוון](https://mabatmekuvan.ramot.org/ramot-heb) (מנויים)למשימה **חולבים פרה- והאדם רצה יותר.** המשימה עוסקת בהתפתחות טכנולוגיית החליבה - מחליבה ידנית ועד חליבה רובוטית של ימינו.

## סיכום ורפלקציה

* נסח/י משפט/ים המשלב/ים מושגים טכנולוגיים (צורך, בעיה, פתרון, הגברת יכולת) בהקשר לביות בעלי חיים.
* מה דעתך, האם ניתן לשחרר בעלי חיים מבויתים לחיות בטבע? הסביר/י.
* מדוע לדעתך ביית האדם חלק מחיות הבר ולא את כולן?
* מה למדתי בשיעור? מה השיעור חידש לי?
* מה סקרן אתך היום בשיעור? מה היה מפתיע?
* כיצד למדתי ומה אהבתי בשיעור?